Tilgu sadam

Tilgu sadam (sadamakood EE TIL) on Harju maakonnas, Harku vallas, Merikülas Suurupi poolsaarel, asuv väikesadam. 

Tilgu sadamas on neli kaid pikkusega 22 m, 42 m, 36m ja 44 m, sadamateenuseid osutatakse vaid alla 24-meetrise kogupikkusega veesõidukitele.

Sadamat haldab MTÜ Tilgu sadama jahtklubi.

Tilgu sadam rajati algselt 20. sajandi alguses Peeter Suure Merekindluse rajamisel ja  Liiva–Vääna raudtee Sõrve raudteejaamast viis sinna ja Suurupi sadamasse kitsarööpmeline raudteeharuTilgu sadam - Eesti Sõjaajaloo Andmebaas.

Harku vald alustas  Euroopa Liidu struktuurifondide toel Tilgu sadama laiendamist 2018. aasta suvel ja töö sai valmis 2020. aasta talvel ning 2021. aastast on sadamas ka kohvik ja riietusruumid.
Galerii

 Viited 

 Vaata ka 
Tilgu Regatt
 Välislingid 
Tilgu sadam Sadamaregistris.
koduleht

Kategooria:Harku vald
Kategooria:Eesti sadamad